**Тема**: **Урок-игра среди учащихся 5 классов «Путешествие по родному языку». Муг1алим:**Шамсулвараева Зухра Абдулкадыровна

**Хъулухъ:** маг1арул мац1алъул ва адабияталъул муг1алим

**Дарсил тема: Дарс- х1ай «Рахьдал мац1алде сапар»**

**Дарсил мурадал**: 1.Ц1алул ишалде к1вар кьезе ругьунлъи.

2. Рахьдал мац1алъул лъай гъварид гьаби.

3. Рахьдал мац1алде рокьи бижизаби.

4. Цебехун малъараб материал рак1алде щвезаби.

5. Лъималазулъ бугеб махщел-гьунар камил гьаби.

**Дарсил алатал:** карточками, щибаб командаялъе т1адкъаял жанир лъурал конвертал, презентация, компьютер.

**Дарсил ин:**

**I. Авалияб г1уц1и:**

1.  Муг1алим:

- Лъимал, жакъа нилъер буго, г1адатияб гуреб, тамашаяб авар мац1алъул дарс. Нилъер школалда байбихьана мац1йазул анкь. Нилъер жакъасеб дарс-х1айги гьеб анкьалъул къоялде гьабулеб буго. Рахьдал мац1 буго щибаб миллаталъул хазина ва бечелъи. Нужеда киназдаго лъик1 лъала, мац1 - инсан цоцада вич1ч1иялъе х1алт1изабулеб алат бук1ин. Гьеб буго нилъер пикрабазул ярагъ. Мац1 ккола нилъеца мугъ ч1валеб щулияб къед. Мац1азулъ буго щибаб халкъалъул, миллаталъул тарих, г1амал- хасият. Мац1алъулъ бихьизе бегьула инсанасул пикру гьабиялъул рахъал ва художествияб махщелчилъи. Щивав чи ч1ух1ула жиндир рахьдал мац1алдасан.

 - Жакъа нижецаги хал гьабила нужеда кин рахьдал мац1 лъалебали.

**II. Аслияб бут1а.**

  - Лъимал, нужер х1аялда хадуб хал кквезе буго х1урматияб жюриялъ. Дарсил ахиралда гьез нужее къимат кьезе буго ва бергьараб команда лъазабизе буго.

Жюриялда г1одор ч1араздехун лъай-хъвай гьаби.

**1. Мотивациялъулаб лах1зат.**

Берцинаб умумузул бакъан.

**2.Т1осебесеб бут1а «Нухлул байбихьи».**

**1.** Командабигун лъай-хъвай гьаби. (Ц1ар, эмблема(г1аламат), девиз.)

**2.Капитаназул къец - рахьдал мац1алъул х1акъалъулъ аваразул хъвадарухъабаз абурал бищун лъик1ал раг1аби.**

- Рахьдал мац1 - халкъияб бечелъи. Гьелъул к1вар буголъиялъул, къимат-къадруялъул ва к1вар буголъиялъул х1акъалъулъ г1емер абуна хъвадарухъабаз, шаг1ирзабаз, г1алимзабаз, лингвистаз, ц1ех -рех гьабулел чаг1аз.

Дица нужехъе кьела гьединал абиял т1ад хъварал т1анчал.

К**апитаназда цебе лъураб масъала**:

1. Пасих1го ц1ализе. 2. Маг1на бицине.

- К1очонге, лъимал, маг1арул мац1алда гаргазе гуребги, гьеб мац1 гъваридго ва лъик1 лъазе кколеблъи. Г1емерго берцинал, бит1арал раг1абиги х1алт1изарун, ругьун гьаре нужерго пикру загьир гьабизе. Воре нужеца мац1 чорок гьабуге къвариг1ел гьеч1ел раг1абаздалъун (хьандей, рогьрал ран, диалектиял раг1аби гъорлъ журан.)

**3. Тоцебесеб х1ай: « Таргьиниб бахчараб кету».**( капитанал цере рахъине х1адурулеб заманалда).

- Нужеда г1емер лъала халкъиял кицаби ва абиял. Цо дагьалъ рагъа - рачарун ч1аголъи бач1инабизе , гьабсаг1ат нилъеца гьел рак1алде щвезарила. Дир таргьинир руго карточкаби кицабазул байбихьи хъварал. Лъимал, нужеда цебе лъураб масъала буго цо-цоккун таргьиниса карточкаби росизе ва кициялъул ахир т1аде жубан абизе. Бит1араб жавабалъе 1 балл…

1.      Ват1ан хириясул ... (хвел бук1унаро).

2.      Ват1ан гьеч1ев чи - … (чед гьеч1еб таргьа).

3.      Нилъерго улка– ... (эбел), чияр улка …(бесдал эбел).

4.      Бицине вортуге, … (гьабизе ворта).

5.      Ца тараб раг1уца … (мег1ерги тола).

6.      Г1абдалас г1одобе бала, … (г1акъилас бищула).

7.      К1ух1аласул х1алт1и … (нухда хут1улеб).

8.      Х1алт1арасда лъала … (хинк1ил т1аг1ам).

9.      Х1ама бергьинег1ан  …(чу биччалареб).

10.  Зах1мат бихьич1ого, … (рах1ат щоларо).

11.  Анкьц1ул борце … (цин къот1е).

12.  Намус билизег1ан … (бет1ер ками лъик1).

**4. К1иабилеб х1ай: «Г1акъилав ва г1акъилай».**

- Щибаб командаялъе дица суалал кьезе руго. Жаваб кьезе буго иргада щибаб командаялъ. Щибаб бит1араб жавабалъе жюриялъ 1 балл кьезе буго.

**Суалал.**

1. Маг1арул мац1алъул алфавиталда чан х1арп бугеб? (46)

2. Авар мац1алъе хасаб чан х1арп бугеб. (13)
3. Кинал бет1ерал членал нужеда лъалел? (Подлежащее ва сказуемое).

4. Авар мац1алда **ь** знак бугищ? (Гьеч1о).
5. Кинал суалазе жаваблъун бач1унеб предметияб ц1ар? (Щив?Щий?Щиб?Щал?)
6. Г1адатал падежал чан ругел ва кинал? (4го - аслияб, актив, хаслъул, кьовул)
7. Абиялъулъ ва хъваялъулъ релълъарал, амма жидер маг1на бат1иял раг1аби щал кколел? (Омонимал). (г1уж-г1уж ).

**5. Лъабабилеб х1ай "Кроссворд".**

Щибаб командаялъе кьола т1адкъаял ругеб т1амач, 2 минут х1алт1уе. Цебе х1алт1и лъуг1араб командаялъе цоги балл т1аде жубала.

**6. Ункъабилеб х1ай  «Предложениял г1уц1е»** (бицун; х1алт1ул т1анчида хъвазе бегьила) Лъималазухъе къот1-къот1арал , раг1аби т1ад хъварал т1анчал кьела. Гьеездаса предложение лъугьинабизе.

**7. Щуабилеб х1ай  «Раг1аби дандрай»** (бицун; х1алт1ул т1анчида хъвазе бегьила)

**9. Анлъабилеб х1ай**  «Ударение хисиялдалъун раг1ул маг1на хиси»

1. Лъимал цоцалъ **рагъи** квешаб жо буго. Устарас **рагъи** бана.

2. ЦIадалъ ретIел **биччана**. Васас хIинчI боржизе **биччана.**

3. Гьал гъутIбузул **рижи** лъикIаб буго. Гьагъаж **рижи** Гьиматил буго.

4. Оцал **гIинтIи** бигьаяб иш гуро. **ГIинтIи** бакIарана нижер классалъ.

**10. Анкьабилеб х1ай «Шарадаби»**

"Ц1" - ялдасан байбихьун-

Дуда т1адаб иш ккола

"Къ" - ялдасан байбихьун-

Дун бертабалъ бухула.

"М" - алдасан байбихьун-

Дида тIасан рахуна.

"Ч" - ялдасан байбихьун-

Азбар данде бачуна.

Амма "ГI", "В", ва "К", "Х

ХIарпал цере хъванани-

Васазулги ясазул

Хасал цIарал лъугьуна.

**11. Микьабилеб х1ай. Бицанк1абазе жавабал рате"**

1. ГIин кьурани, мацI къватIибе рехулеб жо.

2. КIудияб хуриб хангьецIо.

3. Къад гьанал цIолел, къаси гьорол цIолел жал.

4. ТIаса босанагIан кIодолъулеб, тIад лъунагIан гьитIинлъулеб жо.

5. Лъим кваналел, квен гьекъолел жал.

6.Авлахъалъ ретIараб хъахIаб буртина.

**8.Рефлексия. Дарсил х1асил.**

-Лъимал, жакъа нуж ц1акъ лъик1 х1алт1ана. Дун нужедаса рази йиго. Рак1алде ккола нужееги гьаб нилъер дарс-х1ай рек1ее г1ун батилин.

**10. Жюриялъ х1асил гьабила.**

Бергьараб команд рехсела.

Грамотаби кьела. Баркала дарсихъ. Къо- мех лъик1.